**Månedsrapport februar Blåveisen**

**Fagområde: Antall, rom og form**

Vi startet denne måneden med fokus på samene. Vi hadde ulike bordaktiviteter med fargene rød, blå, gul og grønn. 6. februar markerte vi samenes nasjonaldag, hvor vi hadde åpent hus med aktiviteter som disco, lassokasting, limte silkepapir i fargene som er i flagget på et ark, duplo og biler. Til lunsj spiste vi fiskekaker, for samene spiser mye fisk i sitt kosthold.

Rett etter markeringen av samenes nasjonaldag hadde vi ulike bordaktiviteter med barna med fargen oransje. Det vi gjorde mest av var å tegne med oransje, klippe ulike former og lage masker. Vi pyntet avdelingen sammen med masse oransje detaljer for å gjøre oss klare til fargefest karnevalet. Den 13. februar var fargefest karnevalet hvor hver avdeling hadde sin farge, og de voksne kledde seg i den fargen. Barna kunne komme i den fargen de ville eller hadde hjemme. Tanken bak dette var gjenbruk, at ikke noe nytt skulle kjøpes inn til denne dagen. Vi hadde åpent hus med ulike aktiviteter som duplo, fallskjerm, disco, ballongrom, klosser, biler og pynting av store «ballonger» som var på ark. Til lunsj var det pølser og flott fargerikt frukt- og bærfat.

Denne måneden har vi gått noen turer i skogen. Alle barna og de voksne går på rekke ved å holde i et tau når vi går på feltet, men når vi kommer til skogen får de gå eller løpe og utforske. På disse turene har vi sett og studert bæsj, for det er noe som er utrolig fasinere for barn å møte på veien😊 Når vi er i skogen får barna brukt de grovmotoriske bevegelsene godt på ulike måter i forskjellige aldre.

Fredag i vinterferien hadde vi en veldig annerledes dag. Den startet som vanlig med åpent hus med ulike aktiviteter som barna kunne være med på. Etter åpent hus var vi på fellessamling med en pose som vi tryllet frem dyr og sang sanger om de dyrene. Vi spiste varmmat som var fiskegrateng og gikk ut og lekte. Men da vi kom inn etter å ha vært ute kunne barna ta sin matboks og selv velge om de ville spise matpakke og frukt på Blåveisen, Hvitveisen eller Smørblomsten. Dette gikk kjempebra og de koste seg med å kunne ta valg selv om hvor og med hvem de ville spise sammen med. Etter at mat og frukt var i magen ble dørene fortsatt åpne og vi hadde åpent hus resten av denne dagen.

Dager hvor det har vært veldig glatt ute og vi ikke har fått vært så mye ute har vi funnet på fysiske aktiviteter inne som disco, hinderløype, trampoline osv. Det er viktig at barna får opp pulsen og får vært aktive med hele kroppen.

De siste dagene i februar smeltet det mye snø så vi har fått lekt og bygget i sandkassa igjen. Det har blitt laget landsbyer som de har jobbet med over noen dager. Vi tok med oss syklene som er i barnehagen ut på parkeringsplassen og lekte med de der. Er ikke hvert år vi får gjort dette i februar. Barna koste seg både i sandkassen og med å leke med syklene.